**O B E C P R E D M I E R**

HLAVNÝ KONTROLÓR OBCE

013 51 Predmier 169

**Stanovisko hlavného kontrolóra k návrhu Záverečného účtu Obce** **Predmier za rok 2021**

V zmysle § 18f odst.1 písm. c) zákona č. 369/1990 Zb. o obecnom zriadení v znení neskorších

predpisov predkladám odborné stanovisko k návrhu záverečného účtu obce Predmier za rok 2021 pred jeho schválením.

Stanovisko hlavného kontrolóra k návrhu záverečného účtu je zamerané najmä na posúdenie

súladu obsahu spracovaného návrhu záverečného účtu s príslušným právnym predpisom a na

posúdenie súladu hospodárenia obce s príslušnými právnymi normami.

Stanovisko k návrhu záverečného účtu za rok 2021 som vypracovala na základe spracovaného

materiálu „Návrh záverečného účtu obce Predmier za rok 2021“ a ostatných dostupných materiálov.

**I. VÝCHODISKA SPRACOVANIA ODBORNÉHO STANOVISKA K NÁVRHU ZÁVEREČNÉHO ÚČTU**

Návrh záverečného účtu obce Predmier za rok 2021 je predložený na prerokovanie do obecného zastupiteľstva v zákonne stanovenej lehote.

1. ***Zákonnosť predloženého návrhu záverečného účtu Obce Predmier za rok 2021***

*1.1 Súlad so všeobecne záväznými právnymi predpismi*

Návrh záverečného účtu Obce Predmier za rok 2021 je spracovaný v súlade so zákonom č. 583/2004 Z. z. o rozpočtových pravidlách územnej samosprávy v znení neskorších predpisov.

*1.2. Dodržanie informačnej povinnosti zo strany Obce Predmier*

Návrh záverečného účtu bol verejne sprístupnený na úradnej tabuli obce v zákonom stanovenej lehote a to najmenej 15 dní pred jeho schválením v súlade s § 9 ods. 2 zákona č. 369/1990 Zb. o obecnom zriadení a s § 16 ods. 9 zákona o rozpočtových pravidlách územnej samosprávy.

 *1.3. Dodržanie povinnosti auditu zo strany obce*

Obec má povinnosť v zmysle §16 ods. 3 zákona o rozpočtových pravidlách územnej samosprávy dať overiť účtovnú závierku a rozpočtové hospodárenie podľa § 9 ods. 4 zákona o obecnom zriadení v termíne do 31.12.2022.

**II. Spracovanie záverečného účtu**

Obec postupovala podľa § 16 ods. 1 zákona o rozpočtových pravidlách územnej samosprávy a po skončení rozpočtového roka údaje o rozpočtovom hospodárení súhrnne spracovala do záverečného účtu obce.

Predložený návrh záverečného účtu obce obsahuje povinné náležitosti podľa § 16 ods. 5 zákona o rozpočtových pravidlách územnej samosprávy.

**III. Údaje o plnení rozpočtu**

Finančné hospodárenie Obce Predmier sa v roku 2021 riadilo rozpočtom, ktorý bol schválený uznesením Obecného zastupiteľstva dňa 14.12.2020 uznesením č. 11/2020.

Rozpočet obce bol v roku 2021 nasledovne upravovaný:

* prvá zmena schválená OZ dňa 30.06.2021 uznesením č.8/2021
* druhá zmena schválená OZ dňa 09.12.2021 uznesením č.9/2021

**Rozpočet obce k 31.12.2021 v eurách**

|  |  |  |
| --- | --- | --- |
|  | **Rozpočet po poslednej zmene** | **Skutočné čerpanie****rozpočtu** |
| **Príjmy celkom** | **1 980 169,50** | **1 980 169,50** |
| z toho : |  |  |
| Bežné príjmy | 1 842 326,32 | 1 842 326,32 |
| Kapitálové príjmy |  29 601,60 |  29 601,60 |
| Finančné príjmy |  98 811,04 |  98 811,04 |
| Príjmy RO s právnou subjektivitou |  9 430,54 |  9 430,54 |
| **Výdavky celkom** | **1 947 706,38** | **1 947 706,38** |
| z toho : |  |  |
| Bežné výdavky | 1 103 102,53 | 1 103 102,53 |
| Kapitálové výdavky |  238 587,49 |  238 587,49 |
| Finančné výdavky |  6 200,00 |  6 200,00 |
| Výdavky RO s právnou subjektivitou |  599 816,36 |  599 816,36 |

***2. NÁVRH NA POUŽITIE ZOSTATKOV NA ÚČTOCH OBCE A FINANČNÉ USPORIADANIE VÝSLEDKOV HOSPODÁRENIA OBCE ZA ROK 2021***

***2.1 Výsledok hospodárenia***

Výsledok rozpočtového hospodárenia sa zisťuje po zúčtovaní celkových príjmov a výdavkov, ako výsledok ich súhrnnej bilancie. Výsledok rozpočtového hospodárenia môže byť prebytok alebo schodok jej rozpočtu; podľa § 2 písm. b) a c) a § 10 ods. 3 písm. a) a b) zákona o rozpočtových pravidlách územnej samosprávy prebytkom rozpočtu je kladný rozdiel medzi príjmami a výdavkami rozpočtu, schodkom rozpočtu je záporný rozdiel medzi príjmami a výdavkami rozpočtu. Pod príjmami a výdavkami rozpočtu sa chápu bežné príjmy a bežné výdavky (bežný rozpočet) a kapitálové príjmy a kapitálové výdavky (kapitálový rozpočet); súčasťou príjmov a výdavkov rozpočtu nie sú finančné operácie.

***2.2 Usporiadanie výsledku rozpočtového hospodárenia pre tvorbu fondov***

Prebytok rozpočtu z prebytku finančných operácií v sume 22 564,63 EUR zistený podľa ustanovenia § 10 ods. 3 písm. a) a b) zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov, navrhujeme použiť na:

*- tvorbu rezervného fondu z prebytku finančných operácií 22 564,63 EUR.*

V zmysle ustanovenia § 16 odsek 6 zákona č.583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov sa na účely tvorby peňažných fondov pri usporiadaní prebytku rozpočtu obce podľa § 10 ods. 3 písm. a) a b) citovaného zákona, z tohto prebytku vylučujú :

*spolu v celkovej sume -* *9 898,49 €*

Nevyčerpané prostriedky zo ŠR účelovo určené na bežné výdavky poskytnuté v predchádzajúcom rozpočtovom roku, a to:

* dopravné 1 253,70 €
* obedy zdarma 6 780,28 €
* nadácia ZOS 1 199,37 €
* nadácia MŠ 665,14 €.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Vylúčenie z prebytku spolu: 9 898,49 €

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Na základe uvedených skutočností navrhujeme skutočnú tvorbu rezervného fondu z prebytku finančných operácií za rok 2021 vo výške 22 564,63 EUR.

***3. REZERVNÝ FOND, SOCIÁLNY FOND, ZADLŽENOSŤ OBCE***

***Rezervný fond***

Obec vytvára rezervný fond v zmysle zákona č.583/2004 Z. z. O použití rezervného fondu rozhoduje obecné zastupiteľstvo.

|  |  |
| --- | --- |
| **Rezervný fond** | **Suma v €** |
| KZ k 31.12.2021 |  180 877,17  |

***Sociálny fond***

Tvorbu a použitie sociálneho fondu upravuje kolektívna zmluva.

|  |  |
| --- | --- |
| **Sociálny fond** | **Suma v €** |
| KZ k 31.12.2021 | 550,66   |

***Prehľad o stave a vývoji dlhu k 31.12.2021***

Na základe analýzy úverového zaťaženia obce konštatujem, že úverové zaťaženie obce v roku 2021 nepresiahlo celková suma dlhu obce 60 % skutočných bežných príjmov a suma ročných splátok úverov vrátane úhrady výnosov neprekročila 25 % skutočných bežných príjmov rozpočtového roka, čiže obe zákonné podmienky podľa § 17 ods. 6 písm. a) a b) boli pri hospodárení v roku 2021 v podmienkach obecnej samosprávy obce Predmier splnené.

**IV. BILANCIA AKTÍV A PASÍV**

Zo súvahového stavu vykázaného k 31.12.2021 vyplýva, že bilančná rovnováha je dodržaná, úhrn aktív sa rovná úhrnu pasív. Zostatky všetkých súvahových účtov boli ku koncu roku odsúhlasené v rámci vykonanej inventarizácie majetku obce k 31.12.2021.

**V. PREHĽAD O POSKYTNUTÝCH ZÁRUKÁCH**

Obec Predmier neposkytla v roku 2021 žiadne záruky.

**VI. PODNIKATEĽSKÁ ČINNOSŤ**

Obec Predmier v roku 2021 nevykonávala podnikateľskú činnosť.

**VII. ÚDAJE O HOSPODÁRENÍ PRÍSPEVKOVÝCH ORGANIZÁCIÍ**

Záverečný účet neobsahuje údaje o hospodárení príspevkových organizácií za rok 2021, nakoľko Obec Predmier nemá zriadené žiadne príspevkové organizácie.

**VIII. ZÁVER**

Vyhodnotením hospodárenia obce Predmier za rok 2021 môžem konštatovať, že splnilo svoje

základné poslanie zabezpečiť financovanie rozpočtom stanovených úloh a zámery rozpočtu v plnej miere realizovať. Vzhľadom na vyššie uvedené, odporúčam Obecnému zastupiteľstvu schváliť:

*celoročné hospodárenie Obce Predmier za rok 2021* ***bez výhrad****.*

V Predmieri, 23. 05. 2022

 Bc. Jozefína Šipková

 hlavný kontrolór obce